Masallacin Badshahi (harshen Punjabiبادشاہی مسجد), masallaci ne a birnin Lahore, babban birnin kasar Pakistan Wanda aka gina shi a zamanin daular Mughal. Masallacin dai an gina shi ne a yammacin birnin Lahore saitin karkatar tsohuwar ganuwar birnin na Lahore, kuma ana ganin masallacin a matsayin wata babbar alama ta birnin. Gwarzo Jarumi Aurangzeb ne ya gina Masallacin a shekara ta 1671, wanda ya dauki shekaru biyu kafin kammala gina shi, sai a shekarar 1673 aka kamala. Masallacin wata babbar muhimmiyar alama ce dake nuna salo irin name gine-ginen zamanin Mughal. Shine ya rage daga cikin manyan masallatan da daular Mughal ta gina a kasar Pakistan. Bayan rushewar daular Mughal, Masallacin ya koma karkashin ikon daular Sikh da kuma daular mulkin mallaka ta Birtaniya, Wanda a yanzu Masallacin ya zama wata babbar alama ta kasar Pakistan. Massllacin na zaune ne a birnin Lahore, Pakistan. Mashiga ko Babbar kofar Masallacin na daga gefen yammacin Hazuri Bagh, yana fuskantar sananniyar kofar Alamgiri ta Lahore, wadda take daga gabashin Hazuri Bagh. Sannan kuma dai Masallacin na a gaba da kofar Roshnai, daya daga cikin kofofin ganuwar birnin Lahore, wadda take daga gefen kudancin Hazuri Bagh osque.